**Mestna občina Novo mesto**,Seidlova cesta 1, 8000 Novo mesto, ki jo zastopažupan mag. Gregor Macedoni

matična številka: 5883288000

identifikacijska številka za DDV: SI 48768111

transakcijski račun pri UJP, Urad Novo mesto: SI56 011000100008585

(v nadaljevanju: **naročnik**)

in

**\_\_\_\_\_\_\_\_\_\_\_\_\_\_\_\_\_\_\_**, ki ga zastopa \_ \_\_\_\_\_\_\_\_\_\_

matična številka: \_\_\_\_\_\_\_\_\_\_\_

identifikacijska številka za DDV: \_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_\_

(v nadaljevanju: **izvajalec**)

skleneta naslednjo

**POGODBO ZA VZPOSTAVITEV, GOSTOVANJE IN VZDRŽEVANJE SPLETNE PLATFORME ZA IZVEDBO JAVNEGA RAZPISA ZA SOFINANCIRANJE DELOVANJA IN PROJEKTOV ORGANIZACIJ IN POSAMEZNIKOV V MESTNI OBČINI NOVO MESTO**

1. UVODNE UGOTOVITVE
2. člen

Pogodbeni stranki uvodoma ugotavljata, da:

* so predmet te pogodbe storitve, ki se oddajajo skladno z določili internega Pravilnika o oddaji javnih naročil, št. 430-0001/2022 z dne 4. 1. 2022, katerih ocenjena vrednost je nižja od mejne vrednosti za uporabo veljavnega Zakona o javnem naročanju;
* je bil izvajalec izbran kot najugodnejši ponudnik na podlagi Povabila k oddaji ponudbe, št. **433-0069/2022,** z dne 1. 12. 2022 (v nadaljevanju: Povabilo),
* ima naročnik za storitve, ki so predmet te pogodbe, zagotovljena sredstva v proračunu Mestne Občine Novo mesto za leto 2023, na proračunski postavki 01013301,
* bo naročnik za storitve gostovanja in vzdrževanja, ki so predmet te pogodbe v naslednjih proračunskih obdobjih zagotovil proračunska sredstva.
1. PREDMET POGODBE
2. Člen

Izdelava platforme

S sklenitvijo te pogodbe naročnik naroča izvajalcu, izvajalec pa vzpostavi spletno platformo za izvedbo javnega razpisa za sofinanciranje delovanja in projektov organizacij in posameznikov v Mestni občini Novo mesto in prevzame njeno gostovanje in vzdrževanje za obdobje 48 mesecev. Izdelana platforma bo obsegala:

* registracijski obrazec za prijavitelje,
* prijavni obrazec za prijavitelje,
* začetno stran po prijavi, kjer uporabnik spremlja odprte razpise oz. vloge, z datumi razpisnih rokov,
* dve različni digitalni vlogi oz. obrazca s polji za izpolnjevanje in spremnim besedilom - za letne programe dela in nove, enkratne projekte,
* možnost povezovanja z vlogami, oddanimi v letu 2021 v občinski sistem VEP,
* intuitivnost obrazca v smislu avtomatskega izračunavanja finančnih podatkov in dodajanja vsebinskih sklopov, glede na potrebe prijaviteljev,
* možnost oddaje obrazcev z digitalnim potrdilom ali brez digitalnega potrdila,
* omejitev oddaje obrazcev na posamezne razpisne roke,
* administracijsko nadzorno ploščo s pregledom nad oddanimi vlogami in pripadajočimi dokumenti/ prilogami,
* prilagoditev za uporabnike z različnimi oblikami oviranosti,
* podporo med testiranjem platforme in med celotnim potekom razpisa,
* možnost dopolnitev, prilagoditev in nadgradenj sistema v obsegu vsaj dve uri mesečno.
1. člen

Gostovanje

Dela po tej pogodbi obsegajo gostovanje spletnega portala na opremi izvajalca, ki zagotavlja:

* minimalno 99,98% zanesljivost (uptime),
* redno/ dnevno izdelavo varnostnih kopij, nemoten dostop do sistema (uporabniški in uredniški del), omogočanje zmogljive povezave v internet za nemoten dostop do SIS tudi v obdobju največjih obremenitev (optična povezava, najmanj 10/10MB); redundančno linijo, zagotavljanje prepustnosti (najmanj 100Mbps linijo),
* certifikat za upravljanje varnosti informacij ISO 27001 (varnostni certifikat), s katerim zagotavlja precizno varnost spletnih strani.
1. člen

Vzdrževanje

Dela po tej pogodbi obsegajo redno vzdrževanje spletnega portala, pri čemer izvajalec zagotavlja:

* razpoložljivost, pravilno delovanje, odzivnost in kakovost izvajanja storitev vzdrževanja,
* redno izvajanje, spremljanje postopkov in procedur varnega prenosa podatkov iz drugih virov,
* izvajanje postopkov posodobitve sistema, ki so potrebni za varno delovanje rešitev ter izdelavo predlogov za optimizacijo,
* reševanje napak pri delovanju v okviru predvidenega odzivnega časa (24 ur, vsak delovnik

od 8. do 16. ure),

* dve uri programerskih del mesečno, ki so predvidene za prilagoditve, dopolnitve in nadgradnje sistema.
1. OBVEZNOSTI NAROČNIKA
2. člen

Naročnik se zavezuje, da bo:

* posredoval izvajalcu vse potrebne informacije in podatke,
* plačeval opravljene storitve v dogovorjenih rokih,
* prijavljal motnje ali napake v delovanju na telefonsko številko izvajalca \_\_\_\_\_\_\_ ali na elektronski naslov \_\_\_\_\_\_\_\_\_\_\_
1. OBVEZNOSTI IZVAJALCA
2. člen

Izvajalec se zavezuje za naročnika izvesti storitve iz 2., 3. in 4. člena te pogodbe, ob tem pa vsa potrebna dela izvršiti s skrbnostjo dobrega strokovnjaka in skladno s predpisi in veljavnimi standardi, ob upoštevanju vseh zahtev naročnika.

1. člen

Izvajalec se zaveže v okviru vzpostavitve spletne platforme in vzdrževanja izvajati sistemsko pomoč naročniku, ki omogoča optimalno in učinkovito uporabo, in sicer v obliki:

* pisnih informacij o stanju, razvoju in možnosti uporabe,
* varne povezave z osebnimi računalniki naročnika,
* telefonske pomoči,
* usposabljanja uporabnikov pri naročniku.
1. člen

Finančno zavarovanje za dobro izvedbo pogodbenih obveznosti

Ob podpisu te pogodbe mora izvajalec naročniku izročiti menično izjavo z nepreklicno, brezpogojno in na prvi poziv plačljivo podpisano bianco menico kot zavarovanje za dobro izvedbo pogodbenih obveznosti, v višini 5 % (pet odstotkov) skupne pogodbene vrednosti z davkom na dodano vrednost, z veljavnostjo do vključno 30 (trideset) dni več, kot je pogodbeno določen rok za dokončanje vseh pogodbenih del.

Zavarovanje za dobro izvedbo pogodbenih obveznosti naročnik unovči, če:

* izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku,
* izvajalec po svoji krivdi odstopi od pogodbe,
* izvajalec naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati.
1. ROK IZVEDBE DEL
2. člen

Izvajalec se obvezuje, da bo dela po tej pogodbi izvedel v obsegu, ki je določen v Povabilu in skladno s svojo ponudbo iz dne \_\_\_\_\_\_\_\_\_\_\_\_\_\_, na podlagi katere je bil izbran.

1. člen

Izvajalec bo izdelano dokumentacijo posredoval naročniku v naslednjih fazah in rokih:

* oblikovanje, razvoj in vzpostavitev spletne platforme:15 dni od sklenitve pogodbe,
* gostovanje in vzdrževanje: ves čas trajanja pogodbe.
1. IZVEDBA DEL
2. člen

Izvajalec ob dolžni skrbnosti in prizadevnosti ter v skladu z določbami pogodbe in veljavnih predpisov izvrši vsa dela v obsegu, kot je določen v pogodbi, jih dokonča in odpravi morebitne pomanjkljivosti in napake. Izvajalec zagotovi celotno vodenje, osebje, materiale, opremo in vse drugo, kar je začasno ali trajno potrebno pri izvajanju, dokončanju in odpravljanju morebitnih pomanjkljivosti in napak..

Izvajalec prevzame celotno odgovornost za izvedbo predmeta te pogodbe.

1. POGODBENA VREDNOST
2. člen

Skupna pogodbena vrednost znaša \_\_\_\_\_EUR brez DDV oz.\_\_\_\_\_\_ EUR z DDV in sicer:

* oblikovanje, razvoj in vzpostavitev spletne platforme znaša \_\_\_\_\_EUR brez DDV oz.\_\_\_\_\_\_ EUR z DDV,
* gostovanje in vzdrževanje spletne platforme za obdobje 48 mesecev znaša \_\_\_\_\_\_\_ EUR brez DDV oz. \_\_\_\_\_\_EUR z DDV. Mesečni znesek gostovanja in vzdrževanja po tej pogodbi znaša \_\_\_\_\_ EUR brez DDV oz. \_\_\_\_\_\_\_\_\_ EUR z DDV.
1. člen

Davek na dodano vrednost se zaračuna vsakič ob izstavitvi računa po veljavni stopnji v skladu z zakonom, ki ureja davek na dodano vrednost.

1. člen

Pogodbena cena je za storitve, opredeljene v tej pogodbi, celotno obdobje veljavnosti pogodbe fiksna in nespremenljiva.

1. člen

Plačila v skladu z Odlokom o proračunu Mestne občine Novo mesto za leto 2023 bremenijo proračun Mestne občine Novo mesto za leto 2023, in sicer oblikovanje, razvoj in vzpostavitev spletne platforme ter gostovanje in vzdrževanje za obdobje 48 mesecev: proračunska postavka: 01013301 »Materialni stroški«.

1. člen

Naročnik prevzame obveznost plačil za obdobje, ki ga določa veljavni proračun, po tem obdobju pa ostane ta pogodba v veljavi pod pogojem, da ima naročnik v svojem proračunu zagotovljena proračunska sredstva za namen izpolnitve obveznosti plačila po tej pogodbi. Pogodbeni stranki soglašata, da pogodba preneha veljati na podlagi enostranske naročnikove pisne odpovedi z odpovednim rokom 30 (trideset) dni, v kolikor naročnik po bodočem veljavnem proračunu ne bi imel zagotovljenih proračunskih sredstev za namen plačila obveznosti, ki temeljijo v tej pogodbi.

1. člen

V primeru odpovedi pogodbe iz razloga, navedenega v prejšnjem členu te pogodbe, se izvajalec do naročnika odpoveduje vsem zahtevkom iz naslova morebitne škode zaradi naročnikove predčasne odpovedi pogodbe.

1. PLAČILNI POGOJI IN NAČIN PLAČILA
2. člen

Izvajalec bo naročniku do 5. dne v mesecu za pretekli mesec izstavil račun za opravljene storitve v zahtevani e-obliki.

1. člen.

Rok plačila za vsak izstavljen račun je 30. dan po uradnem datumu prejema računa na transakcijski račun izvajalca številka SI56 …. …. …. …, odprt pri …

1. člen

V primeru reklamacije izvedbe storitev se plačilo dela ali celotnega računa zadrži do odprave vzrokov reklamacije. Naročnik mora pisno obvestiti izvajalca o višini in razlogih za zadržanje sredstev, ki so zapadla v izplačilo. Zadržana sredstva se ne obrestujejo in zapadejo v izplačilo, ko se zapisniško ugotovijo pogoji oziroma odpravijo razlogi za njihovo zadržanje. V primeru reklamacije oz. zadržanja plačila dela računa naročnik nesporni del računa izvajalcu plača ob pogoju, da mu le ta dostavi ustrezen dobropis v višini zadržanega izplačila.

1. POGODBENA KAZEN IN ŠKODA
2. člen

Če se izvajalec po svoji krivdi pri izvedbi del ne drži dogovorjenih rokov in zamuja z deli, sme naročnik za vsak dan zamude zahtevati plačilo pogodbene kazni v višini 5 ‰ (pet promilov) od pogodbene vrednosti. Višina pogodbene kazni je omejena na 10 % (deset odstotkov) skupne pogodbene vrednosti naročila z davkom na dodano vrednost.

1. člen

V primeru zamude izvajalec nosi tudi vse stroške povezane z zamudo, ki bi nastali zaradi prepozne izvedbe del po tej pogodbi.

1. člen

V primeru, da naročniku zaradi zamude izvajalca z izvedbo del nastane škoda, ki presega vrednost pogodbene kazni, ima naročnik pravico unovčiti zavarovanje za dobro izvedbo pogodbenih obveznosti in pravico do povrnitve vse nastale škode nad zneskom pogodbene kazni. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanje pogodbene kazni.

1. ODSTOP OD POGODBE
2. člen

Pogodbeni stranki sta sporazumni, da lahko naročnik kadarkoli odstopi od pogodbe iz naslednjih razlogov:

* zaradi nezagotovljenih sredstev v proračunu naročnika,
* če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku,
* če izvajalec naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati.
1. člen

Izvajalec sme odstopiti od pogodbe:

* če naročnik ne izpolnjuje svojih pogodbenih obveznosti, pri tem plačilo z manjšo zamudo ni opravičljiv razlog za odstop od pogodbe,
* če mu naročnik, tudi po naknadno postavljenem roku, ki ne more biti krajši od 8 (osem) delovnih dni, ne posreduje navodil v zvezi z njegovimi vprašanji, ki so bistvena za izvedbo del.
1. člen

Odstop od pogodbe mora biti v vsakem primeru pisen, z navedbo razlogov, zaradi katerih se odstopa od pogodbe. Odstop od pogodbe začne učinkovati po preteku 30 dni od dneva prejema pisnega obvestila o odstopu od pogodbe.

1. člen

Po prenehanju veljavnosti te pogodbe pripadajo izvajalcu izključno tista plačila po tej pogodbi, za plačilo katerih so bili na dan prenehanja veljavnosti te pogodbe izpolnjeni vsi pogoji v skladu s to pogodbo.

1. POOBLAŠČENE OSEBE
2. člen

Pooblaščena oseba s strani naročnika in skrbnica pogodbe je Meta Retar Kramar, e-pošta: meta.retar@novomesto.si.

1. člen

Pooblaščena in odgovorna oseba za izvrševanje te pogodbe s strani izvajalca je:\_\_\_\_\_\_\_\_\_\_\_, e-pošta:\_\_\_\_\_\_\_\_\_.

1. PROTIKORUPCIJSKA KLAVZULA
2. člen

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

1. AVTORSKE PRAVICE
2. člen

Izvajalec prenese vse materialne avtorske pravice na navedenih delih v obsegu, ki ga določa 22. člen Zakona o avtorskih in sorodnih pravicah, ekskluzivno in neomejeno na naročnika. Navedene materialne avtorske pravice naročnik lahko izvršuje brez vnaprejšnjega soglasja izvajalca. Poleg tega izvajalec jamči, da materialnih avtorskih pravic ne bo prenesel na nikogar drugega. Izvajalec obdrži moralne pravice.

1. VELJAVNOST POGODBE
2. člen

Pogodba je sklenjena z dnem podpisa pogodbe s strani obeh pogodbenih strank.

Ta pogodba se sklepa z odložnim pogojem, in sicer postane veljavna šele s predložitvijo menice za dobro izvedbo pogodbenih obveznosti v roku in v skladu z zahtevami naročnika, razvidnimi iz te pogodbe.

1. REŠEVANJE SPOROV
2. člen

Pogodbeni stranki bosta morebitne spore, nastale pri izvrševanju te pogodbe, reševali sporazumno, v nasprotnem primeru bo o sporu odločalo stvarno pristojno sodišče v Novem mestu.

1. DRUGE DOLOČBE
2. člen

V kolikor bi v času veljavnosti te pogodbe prišlo do spremembe statusa izvajalca, naročnik samostojno odloči o prenosu obveznosti iz te pogodbe na tretjo osebo v skladu s predpisi, ki urejajo prenesene pogodbe.

1. člen

Vsaka pogodbena stranka lahko kadarkoli predlaga spremembe ali dopolnitve pogodbe, ki se dogovorijo in uredijo pisno v obliki aneksov k tej pogodbi.

1. člen

Pogodba je sestavljena v 2 (dveh) enakih izvodih, od katerih ima vsak značaj izvirnika in od katerih prejme naročnik 1 (en) izvod, 1 (en) izvod pa prejme izvajalec.

Številka: Številka:

Datum: Datum:

|  |  |  |
| --- | --- | --- |
|  |  |  |
| **IZVAJALEC**  |  | **MESTNA OBČINA NOVO MESTO** |
| **DIREKTOR/ICA** |  | **ŽUPAN** |
| **Ime Priimek** |  |  **mag. Gregor MACEDONI** |